./data/phi0474/phi035/phi0474.phi035.perseus-lat2.xml
M. Tullius Cicero
paratum habet imperatorem C  Cassium, patres conscripti, res publica contra Dolabellam nec paratum solum sed peritum atque fortem  magnas ille res gessit ante Bibuli, summi viri, adventum, cum Parthorum nobilissimos duces maximas copias fudit Syriamque immani Parthorum impetu liberavit  maximam eius et singularem laudem praetermitto; cuius enim praedicatio nondum omnibus grata est, hanc memoriae potius quam vocis testimonio conservemus